Profesorul Fukano,
faimosul și excentricul om de știință și aventurier,
și-a propus o nouă aventură:
să zboare în jurul lumii fără oprire, într-un avion construit de el.
Capabil să zboare la incredibila viteză de un grad longitudine
în jurul Ecuatorului pe minut,
avionului îi ia șase ore pentru a face ocolul lumii.
Dar există o problemă:
avionul poate depozita doar 180 de kilolitri de combustibil,
suficient pentru a străbate doar jumătate din călătorie.
Adevărul este că
profesorul ar fi putut construi un avion care să stocheze mai mult combustibil,
dar unde ar fi fost toată distracția?
În schimb a venit cu o soluție puțin mai complicată:
a construit trei avioane identice pentru această misiune.
Pe lângă viteza uimitoare,
profesorul le-a mai echipat cu câteva caracteristici uimitoare.
Avioanele pot întoarce instant și pot transfera în timpul zborului
orice cantitate de combustibil unui alt avion fără să încetinească
cu condiția ca acestea să fie unul lângă altul.
Profesorul va pilota primul avion,
în timp ce tinerii săi asistenți, Fugori și Orokana, vor pilota celelalte avioane.
Însă, un singur aeroport localizat pe Ecuator
le-a dat permisiunea să facă acest experiment,
devenind astfel punctul de plecare, linia de sosire,
și singurul loc în care avioanele pot ateriza, decola sau realimenta.
Cum ar trebui să se coordoneze cele trei aeronave
astfel încât profesorul să poată zbura fără oprire și astfel să își atingă țelul,
dar fără să se prăbușească din cauza lipsei de combustibil?
Pune pauză dacă vrei să rezolvi singur problema.
Răspunsul în: 3, 2, 1.
Potrivit calculelor profesorului,
ar trebui să reușească la limită.
Soluția e să maximizeze sprijinul pe care asistenții îl pot acorda
și să nu irosească niciun kilolitru de combustibil.
Ne ajută și dacă gândim simetric,
astfel încât aceștia să facă călătorii mai scurte în orice direcție
în timp ce profesorul va zbura singur mijlocul călătoriei.
Aceasta e soluția.
Toate avioanele decolează la prânz zburând spre vest,
fiecare complet încărcat cu 180 kilolitri de combustibil.
După 45 de minute, la o optime din călătorie,
fiecare avion rămâne cu 135 kilolitri de combustibil.
Orokana îi transferă 45 de kilolitri profesorului și 45 lui Fugori,
realimentându-i astfel complet.
Cu cei 45 rămași,
Orokana se întoarce la aeroport și ia o binemeritată pauză.
45 de minute mai târziu, la o pătrime din călătorie,
profesorul și Fugori mai au fiecare 135 de kilolitri de combustibil.
Fugori îi transferă 45 profesorului,
el rămânând cu 90, cantitate necesară ca să se întoarcă.
Profesorul Fukano se relaxează și își pune albumul preferat.
Va fi singur pentru o vreme.
Între timp Orokana așteaptă nerăbdător sosirea lui Fugori.
Avionul său e complet realimentat și e gata de zbor.
Imediat ce acesta aterizează, decolează zburând spre est.
Până acum au trecut exact 180 de minute,
iar profesorul e la jumătatea călătoriei
cu 90 de kilolitri rămași în rezervor.
În următoarele 90 de minute
profesorul și Orokana zboară unul către celălalt,
întâlnindu-se la trei pătrimi din drum.
Exact când profesorul urma să rămână fără combustibil,
vede avionul lui Orokana.
Aceasta îi transferă 45 de kilolitri din cei 90 rămași,
acum fiecare având 45.
Doar jumătate din ceea ce au nevoie pentru a ajunge la aeroport.
Din fericire, în același moment, Fugori decolează cu rezervorul plin.
45 de minute mai târziu, fix când cei doi sunt pe cale să rămână fără combustibil,
se întâlnesc la 315 grade
și le transferă 45 de kilolitri fiecăruia, el rămânând tot cu 45.
Toate cele trei avioane aterizează cu indicatoare de combustibil la zero.
În timp ce reporterii și fotografii îi aclamă,
profesorul promite că avionul său
va fi în curând disponibil pentru zboruri comerciale
imediat ce va găsi o soluție prin care să împiedice ca mâncarea de la bord
să se împrăștie peste tot.